دارفوور (بە عەرەبی: dār fūr) بە واتای ""شوێنی حوکمڕانی فوور"" ناوی ناوچەیەکە لە وڵات سوودان. ناوچەیەک کە بۆ ماوەی سەدان ساڵ پاشایەتی سەربەخۆی بووە تاکوو لەلایەن ھێزەکانی بەڕیتانیا-میسری لەگەڵ سوودان یەکدەخرێت. ئەم ناوچەیە بە سێ پارێزگا دابەش کراوە: دارفووری باکوور، دارفووری باشوور و دارفووری ڕۆژاوا کە ھەرسێ لە لایەن دەسەڵاتێکی چالاکی ناوچەیی حوکمڕانی دەکرێت. بە ھۆی دەستپێکردنی شەڕی دارفوور لە لایەن دەسەڵاتدارانی سوودانەوە دژ بە جەماوەری غەیری عەرەبی ناوچەکە، ئەم ناوچە لە ساڵی ٢٠٠٣وە لە لایەن نەتەوە یەکگرتووەکان و یەکیەتیی ئەفریقا کۆنتڕۆل دەکرێت.